stanford-oval/wikipedia huggingface dataset:
סטיבן קולבר
קריירה קומית > הקולבר ריפור

ב-17 באוקטובר 2005 החל קולבר להנחות תוכנית חדשה הנושאת את שמו, הקולבר ריפור (the Colbert Report). תוכנית זו היא ספין אוף של הדיילי שואו ופארודיה על מוסכמות של תוכניות חדשות בעלות אופן עיתונאי, במיוחד תוכניות על תכנים פוליטיים עם מנחים בולטים בערוצי הכבלים כגון האוריילי פקטור. קולבר משחק את דמותו של מנחה מהזרם השמרני, פיתוח של דמותו מהדיילי שואו. יוצרי התוכנית, קולבר, ג'ון סטיוארט, ובן קארלין, מתמקדים יותר ב"חדשות הסובבות את המנחה" ופחות במעגל החדשות היומי המאפין את הדיילי שואו.
בניגוד לצורת הכתיבה באנגלית, הגיית שם התוכנית היא "הקולבר ריפור", ולא "הקולברט ריפורט". כאשר התראיין קולבר בתוכניתו של לארי קינג, סיפר כי שינה את צורת ההגייה של שמו מקולברט לקולבר כאשר הגיע לראשונה לשיקגו ללימודי משחק. בניגוד למקובל לחשוב, זה איננו שם צרפתי. כחלק מהומור התוכנית, אין הוגים גם את ה-T שבמילה השנייה.
הקונספט לתוכנית הוצג לראשונה בדיילי שואו כפרסומת קומית לתוכנית בדיונית. לאחר מכן פיתח סטיוארט את התוכנית בעזרת חברת ההפקות בסבוי והגיש אותה לקומדי סנטרל. הפרקים הראשונים של התוכנית זכו לרייטינג גבוה, עם ממוצע של 1.2 מיליון צופים במהלך השבוע הראשון. בתוך חודש חתמו קומדי סנטרל על חוזה לטווח ארוך עם ה"קולבר ריפור" והתוכנית הפכה לאחת מתוכניות הדגל של הערוץ.
בינואר 2006 האגודה האמריקאית לניבים בחרה את המילה "truthiness" (אמת-יות, או אמת-בערך), שהוצגה על ידי קולבר בתוכנית הראשונה, למילת השנה של 2005. במהלך חמשת הפרקים שלאחר מכן תקף קולבר את האגודה על כך שלא הכלילו אותו בהודעה על מילת השנה.
קריירה קומית > ארוחת הערב השנתית של כתבי הבית הלבן, 2006

ביום שבת, 29 באפריל 2006, קולבר נאם את נאום הבידור בארוחת הערב השנתית של תא כתבי הבית הלבן. הנאום, ב-24 הדקות, וקטע הווידאו שליווה אותו, שודר ברשתות C-SPAN ו-NSMCB. קולבר נאם בתור דמותו מהקולבר ריפור התבדח על חשבון ממשל בוש ועל חשבון כתבי הבית הלבן.
הופעתו זכתה לתגובות קרירות מצד הנוכחים, ומספר מועט של אמצעי תקשורת התייחסו אליה. אולם, סרטון הנאום הפך לסנסציה באינטרנט והרייטינג של הקולבר ריפור עלה ל-37% בשבוע שלאחר הנאום. לאחר מספר ימים החלו כתבי חדשות להתייחס לנאום של קולבר בתגובות מעורבות. הנאום של קולבר הפך להורדה מספר 1 מאתר iTunes.
קריירה קומית > תפקידים אחרים

סטיבן קולבר תורם באופן קבוע את קולו לתוכנית הארווי בירדמן, עורך דין בערוץ Cartoon Network. בתוכנית זו הוא משחק את התובע המרושע רדוקטו ואת פיל קן סבן, מייסד חברת עורכי הדין "סבן וסבן". הוא משתתף אורח גם בתוכניות אחרות בערוץ.
קולבר השתתף בתפקיד משני בסרט "מכושפת". הוא שיחק זייפן ורוצח בסדרה חוק וסדר, ותייר מעצבן בסדרה תרגיע. בין היתר השתתף בפרסומת לג'נרל מוטורס, כתב את הספר Wigfield יחד עם אימי סדאריס ופול דינלו, והשתתף בסדרה של מי השורה הזאת בכלל?. ב-2005 שיחק בסרט "המופלא החדש" לצד מגי ג'ילנהול, ובסרט "זרים עם ממתקים". ב-2015 התארח בסדרת הטלוויזיה הקומית "מינדי", ודיבב בסדרת האנימציה "ריק ומורטי".
בשנת 2018 יצר את סדרת האנימציה הסאטירית "קריקטורה של נשיא" לרשת שואוטיים, בו מהווה גם כתסריטאי ראשי, מפיק בפועל ומדבב לעיתים.
קריירה קומית > מעבר ל-CBS

באפריל 2014, בעקבות הודעתו של דייוויד לטרמן כי יפרוש במהלך 2015 מהגשת ה"לייט שואו" ב-CBS, הודיעה הרשת כי קולבר יהיה מחליפו של לטרמן.
התוכנית הראשונה של קולבר כמגיש ה"לייט שואו" שודרה ב-8 בספטמבר 2015, וזכתה לרייטינג של 7 מיליון צופים. אורחיו הראשונים היו ג'ורג' קלוני וג'ב בוש. התוכנית ידועה בהצגת מותגים בתשלום חסות, וקולבר, החליט לתת חסות לחברת סברה, בטענה שהקמע שלו הכריח אותו לעשות זאת, והוא אף ניגב חומוס של החברה בשידור חי.
כמו הקולבר ריפור, את התוכנית מפיק ג'ון סטיוארט, שאף מופיע בה מדי פעם.
חייו האישיים

קולבר נשוי לאוולין מקגי-קולבר ולהם שלושה ילדים: מדלין, פיטר וג'ון. כל שלושת הילדים השתתפו בצילומי הדיילי שואו.
לפני הצטרפותו לדיילי שואו קולבר לא היה פעיל פוליטית. כיום הוא מגדיר עצמו כדמוקרט.
קולבר התחנך כקתולי, והפך לאתאיסט בצעירותו. לאחר מכן שב אל הכנסייה, והוא משמש גם כמורה בבית ספר של יום ראשון.
קולבר חרש באוזן ימין עקב ניתוח שעבר בצעירותו.
ראו גם

הדיילי שואו
אפטוסטיכוס סטיבנקולברי
קיליאן סקוט

| --- | --- |

 לידה:  6 ביולי 1985 (בן 39) Kilmallock, אירלנד 
 מדינה:  אירלנד 
 תקופת הפעילות:  מ-2007 
 מקום לימודים:  אוניברסיטת קולג' בדאבלין  סנט מייקל קולג', דבלין  דרמה סנטר לונדון 
 פרופיל ב-IMDb
 
קיליאן דמיאן מרפי (באנגלית: Killian Scott; נולד ב-6 ביולי 1985) הוא שחקן תיאטרון, קולנוע וטלוויזיה אירי, הידוע בשם הבמה קיליאן סקוט.
ביוגרפיה

סקוט הוא הצעיר מבין שישה ילדים. הוא גדל בסנדימאונט, דבלין, ולמד בסנט מייקל'ס קולג'. אחיו כוללים את הפוליטיקאי לשעבר יואן מרפי והמחזאי קולין מרפי. העניין שלו במשחק נוצר בהשראת הופעתו של אחיו יואן בהפקת המלט בבית הספר. הוא למד אנגלית ופילוסופיה באוניברסיטת קולג' דבלין לפני שעבר ללונדון כדי ללמוד בבית הספר למשחק "דרמה סנטר".
קריירה

סקוט החל את דרכו במשחק בתיאטרון. הוא שינה את שמו לקיליאן סקוט כדי למנוע בלבול עם השחקן האירי קיליאן מרפי. הוא זכה לתהילה באירלנד על תפקידו בסדרת הטלוויזיה "אהבה/שנאה", ששודרה לראשונה ב-2010. בהמשך, סקוט הופיע בתפקידים קטנים בסרטים בהם בסרט הקולנוע "71'" ובסרט "הכומר".
לאחר סיום הסדרה "אהבה/שנאה", הופיע סקוט בשנת 2015 בתפקידו הראשי הראשון בסרט המתח האירי " "Traders". סקוט לוהק לתפקיד בעונות הרביעית והחמישית של סדרת הטלוויזיה "רחוב ריפר", בה שגילם את עוזר נציב המשטרה, אוגוסטוס דאב. באותה שנה, הוא הופיע בסרט הקולנוע "Strepass Against Us".
בשנת 2017, הוא הופיע בסדרת הטלוויזיה "סטרייק", בתפקיד המפקח אריק ורדל. באותה שנה, הוא לוהק לתפקיד הראשי בסדרת הטלוויזיה "נידונים", במקום אדן יאנג, שעזב את הסדרה עקב חילוקי דעות יצירתיים. עקב עזיבתו של יאנג, סקוט צילם את פרק הפיילוט תוך שבוע מרגע שלוהק. הוא כיכב בסרט הקולנוע "הנוסע" לצד ליאם ניסן בשנת 2018.
בשנת 2019, כיכב לצד שרה גרין בסדרת הטלוויזיה "Dublin Murders", המבוססת על סדרת הספרים של "Dublin Murder Squad" מאת טנה פרנץ'. הוא גילם את הדמות הראשית הבלש רוב ריילי ואימץ מבטא אנגלי לתפקיד. הסדרה צולמה בבלפסט ובדבלין במשך שבעה חודשים.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2007 | Creatures of Knowledge | מאט |  |
| 2008 | כריסטיאן בלייק | שומר 2 | ללא קרדיט |
| 2009 | The Rise of the Bricks | לוק | גם תסריטאי |
| 2012 | הטרגדיה של מקבת' | בנקו | ישירות ל-DVD |
| 2013 | The Rafters | ג'ונתן |  |
| 2013 | Good Vibrations | רוני מתיוס |  |
| 2013 | Black Ice | ג'ימי דוולין |  |
| 2014 | הכומר (אנ') | מילו הרלי |  |
| 2014 | '71 | ג'יימס קווין |  |
| 2014 | Get Up and Go | קוילין |  |
| 2015 | Traders | הארי פוקס |  |
| 2016 | Trespass Against Us | קני |  |
| 2018 | הנוסע | דילן |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2010–2014 | אהבה/שנאה | טומי דיילי | תפקיד ראשי, 27 פרקים |
| 2010 | Single-Handed | ג'יימס קריגן | 3 פרקים |
| 2011–2013 | ג'ק טיילור | קודי פארהר | תפקיד ראשי, 6 פרקים |
| 2014 | מיילדת | דקלן דויל | פרק מס' 3.6 |
| 2014 | Siblings | ברין | פרק: "Burrito Neighbours" |
| 2016 | רחוב ריפר | עוזר הנציב אוגוסטוס דאב | עונות 4–5 |
| 2017–2018 | סטרייק | המפקח אריק ורדל | 5 פרקים |
| 2017–2018 | נידונים | סת' דבנפורט | תפקיד ראשי; 10 פרקים |
| 2019 | Dublin Murders | הבלש רוב ריילי | תפקיד ראשי |
| 2022 | פלישה סודית | טרם פורסם | מיני סדרה |
| 2024 | כאוס | אורפיאוס | סדרת טלוויזיה של נטפליקס |
הערות שוליים

1 2  "Sex, politics, drama, law – all in the family". Irish Independent. 5 באוקטובר 2014. נבדק ב-19 בינואר 2015. {{cite web}}:  (עזרה)
1 2  Butler, Eoin (6 באפריל 2014). "Great Scott!". Irish Independent. נבדק ב-19 באוקטובר 2019. {{cite web}}:  (עזרה)
↑  "My Dublin 4 accent had to go, says Love/Hate star Killian". Herald. 24 בנובמבר 2012. נבדק ב-14 באוקטובר 2013. {{cite web}}:  (עזרה)
↑  Kelly, Aoife (9 במרץ 2016). "'It was funny taking selfies on people's doorsteps!' – Love/Hate star Killian Scott on canvassing for brother Eoghan Murphy". Irish Independent. נבדק ב-15 באוקטובר 2019. {{cite web}}:  (עזרה)
↑  "Black Ice". Raidió Teilifís Éireann. 19 בספטמבר 2013. נבדק ב-19 באוקטובר 2019. {{cite web}}:  (עזרה)
↑  "Love/Hate's Killian Scott new show picked up by Netflix". Raidió Teilifís Éireann. 13 ביוני 2017. נבדק ב-15 באוקטובר 2019. {{cite web}}:  (עזרה)
↑  Rabbitt, Eimear (11 במרץ 2016). "I knew they'd kill off Ripper Street – Killian Scott". Irish Independent. נבדק ב-15 באוקטובר 2019. {{cite web}}:  (עזרה)
1 2 3  Bley Griffiths, Eleanor (15 באוקטובר 2019). "Meet the cast of BBC drama Dublin Murders". Radio Times. נבדק ב-15 באוקטובר 2019. {{cite web}}:  (עזרה)
↑  O'Regan, Colm (6 באוקטובר 2019). "Killian Scott lands role on US pilot". Hot Press. נבדק ב-16 באוקטובר 2019. {{cite web}}:  (עזרה)
↑  Andreeva, Nellie (28 בספטמבר 2016). "'Damnation': Lead Aden Young Exits USA Pilot". Deadline Hollywood. נבדק ב-16 באוקטובר 2019. {{cite web}}:  (עזרה)
1 2  "Killian Scott says his new US series 'came out of nowhere'". Raidió Teilifís Éireann. 15 ביוני 2017. נבדק ב-15 באוקטובר 2019. {{cite web}}:  (עזרה)
↑  Gataveckaite, Gabi (15 באוקטובר 2019). "WATCH: 'I had to act with a wolf, which made me very uncomfortable' – Killian Scott and Sarah Greene talk Dublin Murders". Irish Independent. נבדק ב-15 באוקטובר 2019. {{cite web}}:  (עזרה)
↑  Dunn, Gemma (15 באוקטובר 2019). "'I was pretty broken when filming ended – I took 2 months off' – Sarah Greene on Dublin Murders". Irish Independent. נבדק ב-15 באוקטובר 2019. {{cite web}}:  (עזרה)
| --- | --- |
בקרת זהויות :  LCCN: no2019084019  VIAF: 40156130847458310797   WorldCat (עם VIAF): 40156130847458310797
וונדה-ויז'ן

| --- | --- |

הסמליל הרשמי
 מבוסס על:  דמותה של וונדה מקסימוף / מכשפת השני מאת סטן לי וג'ק קירבי דמותו של ויז'ן מאת רוי תומאס וג'ון בוסימה
 סוגה:  סיטקום דרמה גיבורי-על
 יוצרים:  ג'ק שייפר
 בימוי:  מאט שקמן 
 שחקנים:  אליזבת אולסן פול בטאני דברה ג'ו ראפ פרד מלמד קתרין האן טיונה פאריס רנדל פארק קאט דנינגס אוון פיטרס
 ארץ מקור:  ארצות הברית ארצות הברית
 שפות:  אנגלית
 מקום התרחשות:  ניו ג'רזי 
 מספר עונות:  1 
 מספר פרקים:  9 
 תוכנית מקור:  כרונולוגית (MCU): "הנוקמים: סוף המשחק"
 תוכנית המשך:  כרונולוגית (MCU): "הפלקון וחייל החורף"
 הפקה
 מפיק:  קווין פייגי 
 מפיקים בפועל:  קווין פייגי ג'ק שייפר לואיס ד'אספוזיטו ויקטוריה אלונזו מאט שקמן
 חברת הפקה:  אולפני מארוול
 הפצה:  Disney–ABC Domestic Television
 עורכים:  טים רוש נונה קודאי זיין בייקר
 אתר צילומים:  אטלנטה, ג'ורג'יה לוס אנג'לס, קליפורניה
 צלמים:  ג'ס הול 
 טכניקת צילום:  מצלמה יחידה מערך מרובה מצלמות
 מוזיקה:  כריסטוף בק, Alex Kovacs 
 אורך פרק:  29–49 דקות
 שידור
 רשת שידור:  דיסני+
 תקופת שידור מקורית:  15 בינואר 2021 – 5 במרץ 2021
 קישורים חיצוניים
 אתר רשמי
 דף התוכנית ב-IMDb
 
וונדה-ויז'ן (באנגלית: WandaVision) היא מיני-סדרה אמריקאית, שעלתה לשידור בינואר 2021 בשירות הזרמת המדיה של אולפני דיסני, "דיסני+". הסדרה מבוססת על דמויותיהם של וונדה מקסימוף/מכשפת השני וויז'ן מהקומיקס "האוונג'רס" (הנוקמים) מבית מארוול קומיקס. המיני-סדרה נוצרה על ידי המפיקה והתסריטאית ג'ק שייפר, ומככבים בה אליזבת אולסן ופול בטאני, אשר גילמו את מכשפת השני ואת ויז'ן גם בסרטי היקום הקולנועי של מארוול. מאורעות המיני-סדרה הזו מקדימים למאורעות הסרט "דוקטור סטריינג' בממדי הטירוף".
המיני-סדרה, שכוללת תשעה פרקים, עלתה לשידור ב-15 בינואר 2021, ופרקה האחרון שודר ב-5 במרץ 2021 והיא הראשונה שפותחת את השלב הרביעי של היקום הקולנועי של מארוול.
תקציר העלילה

לאחר אירועי הסרט "סוף המשחק", וונדה מקסימוף וויז'ן מתחתנים ועוברים לחיות בפרוור שקט בפאתי עיירת ווסטוויו, שם הם מנסים להסתיר את כוחותיהם; אך כאשר הם מתחילים להיתקע בעשורים חדשים ונתקלים בסטריאוטיפים טלוויזיוניים, בני הזוג חושדים שחיי הפרוורים האידיאליים שלהם הם למעשה אינם כפי שהם נראים.
צוות הדמויות והשחקנים > דמויות משניות ואורחות

ג'וליאן הילארד וג'ט קליין – בילי וטומי, בניהם התאומים של וונדה וויז'ן.
אמה קולפילד – שרה פרוקטור, תושבת ניו ג'רזי ואשתו של הרולד ש"מגלמת" את דמותה של דוטי ג'ונס, שכנתם של וונדה וויז'ן השולטת בפרוור בו הם מתגוררים ביד רמה.
ג'ולין פורדי – איזבל מטסודה, תושבת ניו ג'רזי ש"מגלמת" את דמותה של בוורלי, שכנתן של וונדה ואגנס.
אסיף עלי – אבילאש טנדון, תושב ניו ג'רזי ש"מגלם" את דמותו של נורם, עמיתו של ויז'ן לעבודה.
דייוויד לנגלי – הרולד פרוקטור, תושב ניו ג'רזי ש"מגלם" את דמותו של פיל ג'ונס, שכנם של וונדה וויז'ן, בעלה של דוטי ועובד לשעבר בחברה של מר הארט.
איימוס גליק – איש משלוחים ותושב ניו ג'רזי ש"מגלם" את דמותו של דניס, הדוור של ווסטוויו.
דייוויד פייטון – ג'ון קולינס, תושב ניו ג'רזי ש"מגלם" את דמותו של הרברט, שכנם של וונדה וויז'ן וחבר במשמר הבטיחות של השכונה.
רנדי אוגלסבי – דוקטור סטן נילסן, רופא וגיניקולוג המשגיח על הריונה של וונדה.
זאק הנרי – פרנקלין, סוכן S.W.O.R.D. שמצליח לחדור לתוך ווסטוויו.
ג'וש סטמברג – טיילר הייוורד, המנהל בפועל של סוכנות S.W.O.R.D..
אייזיאה קנוט
איתמר אנריקס וויקטוריה בלייד – גבר ואישה המופיעים בפרסומות למוצרים שונים.
↑  ג'ו ראפ מקבלת זיכוי כשחקנית ראשית בכל הפרקים בהם היא מופיעה.
↑  מלמד קיבל זיכוי כשחקן ראשי על הופעתו בפרק הראשון.
↑  פיטרס קיבל זיכוי כשחקן ראשי החל מהפרק החמישי.
סקירה

הערה: כל פרסומת בפרקי הסיטקום מתייחסת לזיכרון אפל מעברה של וונדה, כפי שתואר בסרטי היקום הקולנועי של מארוול. בנוסף, ישנם ביצי פסחא חבויים המתייחסים לאירועים שונים בקומיקסים הקשורים לונדה וויז'ן.
| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 9 | 9 | 15 בינואר 2021 | 5 במרץ 2021 |
הפקה > פיתוח

בספטמבר 2018, דווח כי אולפני מארוול עוסקים בפיתוח מספר מיני-סדרות עבור שירות הזרמת המדיה החדש של אולפני וולט דיסני, "דיסני+", שיתמקדו בדמויות מ"הדור השני" של סרטי היקום הקולנועי של מארוול שלא היו להם ואף לא סביר שיהיו להם סרטי סולו משלהם, כמו דמותה של וונדה מקסימוף; שחקנים שגילמו את הדמויות בסרטי היקום היו עתידים לשוב ולגלם את דמויותיהם עבור המיני-סדרות, כולל אליזבת אולסן. המיני-סדרות השונות התעתדו לכלול שישה עד שמונה פרקים לכל מיני-סדרה, עם "תקציב [גדול] שיתחרה באלו של הפקת אולפנים מרכזית", ולהיות מופקות על ידי אולפני מארוול עצמן ולא על ידי חטיבת הטלוויזיה של מארוול שהיו אחראיות להפקת סדרות טלוויזיה אחרות ביקום הקולנועי; נשיא אולפני מארוול, קווין פייגי התעתד לנקוט "תפקיד מעשי" בליווי תהליך הפיתוח של כל מיני-סדרה, זאת תוך כדי התמקדות ב"המשכיות של העלילות" עם הסרטים ו"טיפול" בשחקנים שיגלמו את דמויותיהם מהסרטים. בסוף אוקטובר, נודע שוויז'ן, בגילומו של פול בטאני, צפוי למלא תפקיד גדול במיני-סדרה, שתתמקד במערכת היחסים שלו עם מקסימוף. בחודשים שלאחר מכן, דווח על כותרות שונות למיני-סדרה.
בינואר 2019, ג'ק שייפר נשכרה כמפיקה בפועל למיני-סדרה לאחר שעבדה בעבר כתסריטאית בסרטים "קפטן מארוול" (2019) ו"האלמנה השחורה" (2021) עבור אולפני מארוול. שייפר אמורה לכתוב את התסריט עבור פרק הפיילוט ולהפיק את הסדרה. באפריל 2019, אולפני דיסני ואולפני מארוול הכריזו רשמית על הסדרה, שתישא את השם "וונדה-ויז'ן" ("WandaVision"). בהמשך החודש, אולסן ציינה כי חלקים מהסדרה יתרחשו בשנות ה-50 של המאה ה-20. באוגוסט, הבמאי מאט שקמן נשכר למלאכת בימוי המיני-סדרה, שתכלול שישה פרקים. בכנס הדו-שנתי של דיסני, D23 Expo, פייגי תיאר את הסדרה כחלק מ"סיטקום קלאסי" וחלק מה"אפוס של מארוול", והציג טיזר לסדרה ששילב קטעים מסרטים קודמים של היקום הקולנועי בהם מופיעים מקסימוף וויז'ן עם תמונות מתוך "המופע של דיק ואן דייק".
הפקה > ליהוק

בד בבד עם הכרזתה הרשמית על הפקת הסדרה באפריל 2019, אושר כי אולסן ובטאני ישובו לגלם את דמויותיהם של מקסימוף וויז'ן, בהתאמה. בטאני הסכים להצטרף לפרויקט לאחר שנפגש עם פייגי וד'אספוזיטו, שהעלו רעיון "מרגש ומשגע" כיצד להשיב את דמותו ליקום הקולנועי של מארוול. אולסן, מצידה, חששה מהמעבר של מארוול לטלוויזיה ומהדרך שבה סדרות הטלוויזיה יתחברו לסרטים, אך נרגעה כשנודע לה על מעורבותה של שייפר בכתיבת התסריט ועל שימוש בחוברות הקומיקס שהעניקו השראה למיני-סדרה.
בהמשך, נודע ביולי 2019 שהשחקנית טיונה פאריס תגלם את דמותה של מוניקה רמבו; שהופיעה לראשונה ביקום הקולנועי של מארוול כילדה קטנה באירועי "קפטן מארוול", שמתרחש בשנת 1995. באוגוסט 2019, נחשף שקאט דנינגס ורנדל פארק ישובו לגלם את דמויותיהם מהיקום הקולנועי של מארוול, ושקתרין האן תגלם את אגנס, שכנתם החטטנית של וונדה וויז'ן. דנינגס הופיעה בעבר בסרטים "תור ו"תור: העולם האפל, והיא ציינה שהיא חשה שתפקידה במיני-סדרה תהווה "הפתעה במידת-מה" עבור המעריצים, ואילו פארק הצטרף למיני-סדרה בעקבות אספה כללית באולפני מארוול שכללה דיון על עתיד דמותו של וו ביקום הקולנועי שלה לאחר הופעתו ב"אנטמן והצרעה". על ליהוקם של השניים, שייפר אמרה שהוא "כייפי", מכיוון ששניהם היו שחקני סיטקומים "ותיקים", שהופיעו בעבר ב"מרוששות" ו"חמוץ מתוק", בהתאמה.
עם הפצת הקדימון הרשמי, נחשף שהשחקנים פרד מלמד ודברה ג'ו ראפ לוהקו לתפקיד אורח כשכניהם של וונדה וויז'ן, הזוג הארט. באוקטובר 2020, נחשף שהשחקנים אסיף עלי וג'ולין פורדי לוהקו לתפקידים שטרם נחשפו. מספר ימים לפני עליית המיני-סדרה לשידור, השחקנית אמה קולדפילד חשפה שהיא תופיע במהלך העלילה בתפקיד שטרם פורסם.
הפקה > עיצוב

מעצבת התלבושות, מייז סי רובו, ציינה שזה נדיר למצוא עלילה שקשתות הסיפור שלה מתרחשות במשך כל כך הרבה עשורים, בלי שהדמויות יזדקנו. הטוקסידו ושמלת הכלה שלבשו ויז'ן ומקסימוף בכותרות הפתיחה, יוצרו במיוחד עבור המיני-סדרה, כשהשמלה נעשתה כמחווה לאודרי הפבורן. כשהסדרה עברה מצילום בשחור-לבן לצילום בצבע, מעצבי ההפקה השונים עבדו יחד כדי להבטיח מראה אחיד של הדמויות והסטים. מעצב ההפקה, מארק וורת'ינגטון, הוסיף ואמר כי הצוות שבראשו הוא עמד "גילה כמה דברים על האופן שבו הצבעים עובדים בחלל שחור-לבן".
הפקה > גמר הפקה

במהלך השבתת ההפקה בעקבות התפרצות מגפת הקורונה, שקמן החל לערוך את החומר שכבר צולם והצליח "ללטש אותו" לפני שההפקה חודשה. העבודה המוקדמת על תהליך גמר ההפקה נתנה לשקמן תובנות על מספר דברים בתהליך ההפקה בצורה שונה, אך הפקת המיני-סדרה לא שונתה באופן משמעותי. טים רוש, נונה קודאי וזין בייקר משמשים כעורכים. בשלושת הפרקים הראשונים מספר קאטים ואפקטים אחורניים הותאמו עבור האפקטים המעשיים שצולמו. המפקחת על האפקטים חזותיים, טארה דמארקו, הוסיפה כי נעשה שימוש באפקטים חזותיים עכשוויים "על מנת לסלק את החוטים ולהחליק את הקאטים" וכאשר חוטי התיל לא צולמו באופן מעשי. שקמן אמר שהעבודה על כל שלב בתהליך בבת אחת חשה כעבודה "סכיזופרנית". בטאני העריך כי למיני-סדרה היו 2,496 צילומי אפקטים חזותיים יותר מאשר לסרט "סוף המשחק".
הפקה > מוזיקה

בינואר 2020, דווח שהמלחין כריסטופר בק, שעבד בעבר על הלחנת המוזיקה לסרטים "אנטמן" ו"אנטמן והצרעה", ילחין את המוזיקה עבור המיני-סדרה. בק ניסה לתת הומאז' ללחני הסיטקומים בכל תקופת זמן, באמצעות בחירת המכשור וסגנון הקומפוזיציה. לדוגמה, בפרקים הראשונים מופיעים אנסמבלים תזמורתיים קטנים, בעוד שהפרקים המאוחרים יותר כוללים לחנים מוזקליים בסגנון רוק-פופ, כאשר המוזיקה הופכת ל"נרחבת יותר "ככל שמתקדמת הסדרה. בק העיד על התהליך שזה "מרגש למצוא דרכים לחבר את הלחנים גם כאשר הם משתרעים על המגוון הסגנוני לאורך פני כל הפרקים", למשל, נעימת שיר האהבה שהלחין עבור מקסימוף וויז'ן. בק גם השתמש בטכניקות מיקס והקלטות תקופתיות ספציפיות.
בדצמבר 2020, נחשף שהזוג רוברט לופז וקריסטן אנדרסון-לופז הלחינו וכתבו את נעימות הנושא לחלק מפרקי המיני-סדרה. הזוג הצטרף לעבודה על הלחנת המוזיקה של המיני-סדרה לאחר ששקמן, שהיה מיודד עם לופז במכללה, פנה אליהם, והם עבדו בעבר עם בק על המוזיקה עבור הסרט "לשבור את הקרח" של חברת וולט דיסני. על מנת ליצור קשר בין נעימות הנושא שלהם, יצרו לופז ואנדרסון-לופז מוטיב של ארבעה צלילים שהוכנס לכל נעימת נושא שנוצרה. לופז תיאר את המוטיב כ"סימן ההיכר של 'וונדה-ויז'ן', שניתן לזהות אותה בצורה כלשהי בכל שיר". נעימת הנושא של הפרק הראשון "מעלה זיכרונות משחר עידן הטלוויזיה" והוא עוסק באהבה בין מקסימוף לוויז'ן.
הפסקול הרשמי של כל פרק במיני-סדרה, ושיכלול גם את נעימות הנושא בהלחנתם של לופז ואנדרסון-לופז, עתיד לצאת לשוק בשירותי הזרמות המדיה השונות באופן שבועי, החל משבוע לאחר בכורת שני הפרקים הראשונים.
שיווק

הסדרה מקודמת כחלק מהרחבת היקום. בדצמבר 2019, קווין פייג' חשף את התמונה הראשונה מתוך הסדרה במהלך כנס ה-" Comic Con Experience" ויני מנקוסו מ"קולידר" מצאה את הדימוי "מעניין מאוד", תוך כדי הדגשת בחירת האולפנים לצבוע את התמונה ב"שחור-לבן הישן והמוכר", קטע קצרצר מהסדרה הוצג בפרסומת שיווקית במהלך אירוע הסופרבול LIV לצד קטעי וידאו מ"הפלקון וחייל החורף" ו"לוקי". דאיס ג'ונסטון מ"אינברס" הצביע על כך שהקטעים שהוצגו בפרסומת כוללים רפרנסים לסיטקומים פופולריים ששודרו על פני תקופות שונות, כולל "המופע של דיק ואן דייק", "משפחת ביבר", "מעשי כשפים", "משפחת בריידי", "רוזאן" ו"צער גידול בנות", וציין שהסדרה תהיה "חובה לצפייה לא רק עבור מעריצי מארוול, אלא גם עבור כל מי שמחפש להיט נוסטלגי: הפורמט המתרחב הזה בעידן הנוכחי פירושו שכל אחד יכול לחוות מחדש את מופעי הילדות בעידן הסטרימינג הנוכחי". הכתבת ג'וליה אלכסנדר מ-"The Verge" אמרה שהפרסומת הציעה "מספיק הצצות כדי לרגש מעריצים". הכתבת היילי פוץ' מ"קולידר" העירה שמכל הפרסומות במהלך הסופרבול, אנשי השיווק של מארוול "גנבו את כל ההצגה" והיה להם "הרבה ממה לרגש איתו", והוסיפה כי הקטעים מהסדרה היו "הכי המרגשים", ושהם היו "מוזרים לחלוטין ובעלי מראה בלתי צפוי".
הקדימון הרשמי של המיני-סדרה הופץ ב-20 בספטמבר 2020, במהלך טקס פרס אמי לבידור בפריים טיים ה-72. הטריילר זכה ל-55.7 מיליון צפיות מקוונות תוך 24 שעות, כולל 36.1 מיליון ביוטיוב, 4.9 מיליון בפייסבוק ו-10.1 מיליון באינסטגרם. המיני-סדרה זכתה גם ללמעלה מ-302,600 אזכורים וציוצים בטוויטר מיד לאחר הטיזר ששודר במהלך טקס פרסי האמי לקראת יציאתו של הטריילר המלא, ובסופו של דבר הפכה לטרנד הרביעי ברשימת הטרנדים של טוויטר. בנוסף, הקדימון הרשמי הפך לסרטון השני בפופולריותו ביוטיוב, וזכה לביקורות חיוביות בקרב המבקרים. לאחר שנחשפו רשימת השחקנים שעתידים להופיע בסרט ההמשך ל"ספיידרמן: רחוק מהבית", גרהאם מקמילן מ"הוליווד ריפורטר" ראה את הקדימון הרשמי של הסדרה "באור חדש", והציע פרשנות לפיה התאפשרות קיומם של הגרסאות השונות של מקסימוף וויז'ן שמופיעים במיני-סדרה נובעת מכך שמקסימוף "שוברת את הקירות בין מציאויות שונות", מה שלא רק יכין את הקרקע ל"דוקטור סטריינג' בממדי הטירוף", אלא גם לסרט ההמשך של "ספיידרמן: רחוק מהבית".
בתחילת דצמבר 2020, שוחררו שש כרזות עבור המיני-סדרה, המציגות כל אחת עשור שונה, משנות החמישים ועד שנות האלפיים. פוליאם-מור מ-"io9" ציין כי עם כל כרזה חדשה, "אלמנטים שונים משתנים ומותמרים, ומשקפים את חלוף הזמן ואת התפתחויות העלילה של 'וונדה-ויז'ן'" לאחר פרסום הכרזות, הופץ קדימון חדש שהוצג לראשונה במצגת יום המשקיעים של דיסני. אנדרטון מ-"/Film" ציין כי הקדימון הציג יותר קטעים שאינם סיטקומיים ממה שהוצג בעבר. כמו קודמו, גם הקדימון החדש זכה לביקורות חיוביות. טוני סוקול מ-"Den of Geek" הדגיש את השימוש של הקדימון בשיר "Daydream Believer" של להקת "The Monkees", וציין שהשיר ומילותיו משקפים היטב את מצבה של מקסימוף, אם כי ציין שהמוזיקה הופכת ל"קשה לזיהוי תחת שכבות הולכות וגדלות של מוזרות פסיכדלית". כחלק מקידום המיני-סדרה, שני הפרקים הראשונים של הסדרה אולפני מארוול: אגדות חוקרים קטעי ארכיון של מקסימוף וויז'ן מסרטי היקום הקולנועי של מארוול ואת המסע שלהם לאורכו. שני הפרקים שודרו ב-8 בינואר 2021. גם הפרק הראשון של Assembled, הצפוי להתפרסם ב-12 במרץ 2021, יוקדש לסדרה.
שידור

ב-12 בנובמבר 2020, אושר שהמיני-סדרה תעלה לשידור ב-15 בינואר 2021 בשירות הזרמת המדיה של "דיסני+", ולכלול תשעה פרקים. בנוסף, נחשף ששני הפרקים הראשונים יעלו יחד בשידור הבכורה, ואילו ששבעת הפרקים הנותרים יעלו לשידור באופן שבועי עד ל-5 במרץ 2021. לפני-כן, דווח שהמיני-סדרה תעלה לשידור בדצמבר 2020, אחרי שהוחלט להקדים את תאריך עלייתה לשידור מלוח השידורים לשנת 2021. שקמן אמר כי הסדרה הצליחה לעלות לשידור זמן כה קצר לאחר סיום הצילומים בעקבות עבודות גמר ההפקה שהחלו במהלך השבתת ההפקה במהלך ההתפרצות הראשונה של מגפת הקורונה. שייפר ציינה שכרגע זהו הזמן המתאים עבור המיני-סדרה לעלות לשידור, במהלך שיא תחלואת המגפה, משום שהיא "השתקפות של הרבה חרדות שאנחנו מרגישים, ושל הרבה מהפאתוס והכאוס של [2020], כך שזה מרגיש מאוד נכון לדעתי". המיני-סדרה היא הראשונה לפתוח את השלב הרביעי של היקום הקולנועי של מארוול.
דייוויד וסטהד

| --- | --- |
אין תמונה חופשית
 לידה:  1963  (בן 62 בערך) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1988 
 מקום לימודים:  האקדמיה המלכותית לאמנות הדרמה (1987) 
 פרופיל ב-IMDb
 
דייוויד ויליאם לוגן וסטהד (באנגלית: David William Logan Westhead; נולד ב-1963) הוא שחקן אנגלי.